Mármost ha Obama elnök
arra kérne, hogy mostantól én legyek a matematika királya,
akkor volna számára egy javaslatom,
ami nagyot lendítene
a matematika oktatásán országunkban.
Megvalósítása könnyű
és olcsó lenne.
Jelenleg a matematika-tanterv
alapját a számtan és az algebra képezik.
És mindaz, amit ezek után tanulunk,
csupán egyetlen tárgykör irányába építkezik.
A piramis csúcsa pedig az analízis.
El kell mondanom:
szerintem rossz csúcs van a piramison,
és a jó csúcs -amit minden főiskolai hallgatónknak
és minden érettségizőnek ismernie kellene-
a statisztika:
pontosabban valószínűség-számítás és statisztika.
(Taps)
Illetve, ne értsenek félre: az analízis nagyon is fontos tantárgy.
Egyike az emberi elme nagyszerű találmányainak.
A természet törvényei az analízis nyelvén íródtak.
És aki matekot, temészet- vagy műszaki tudományokat, vagy közgazdaságtant hallgat,
az mindenképpen ismerje meg az analízist is
az egyetem/főiskola első évéig bezárólag.
De matematika-professzorként el kell mondanom:
nagyon kevés ember használja az analízist
tudatosan és értelmesen a mindennapi életben.
Ugyanakkor
a statisztika olyan tárgykör, amit
napi szinten lehetne és kellene használni. Igazam van?
Kockázat. Nyereség. Véletlenszerűség.
Adatok értelmezése.
Szerintem ha hallgatóink és középiskolai diákjaink
-ha az amerikai állampolgárok-
értenének a valószínűség-számításhoz és a statisztikához,
akkor most nem volnánk ilyen nehéz gazdasági helyzetben.
Ráadásul... -köszönöm- ráadásul
ha megfelelően tanítják, szórakoztató is lehet.
A valószínűség-számítás és a statisztika
a játék és szerencsejáték matematikája.
Meg a trend-elemzésé. A jövő megjósolásáé.
Nézzék, a világ átváltott
analógról digitálisra.
Itt az ideje, hogy a matematika-tanterv is átváltson
analógról digitálisra.
A klasszikusabb, folyamatos matematikáról
a modernebb, diszkrét matematikára.
A bizonytalanság,
a véletlenszerűség, az adatok matematikájára -
az pedig a valószínűség-számítás és a statisztika.
Összefoglalva: ahelyett, hogy hallgatóink
az analízis módszereivel ismerkednének,
sokkal lényegesebb lenne, ha mondjuk
megtanulnák, hogy mit jelent a középérték kétszórásnyi sugarú környezete.
Komolyan gondolom.
Köszönöm szépen.
(Taps)